REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/6-23

26. januar 2023. godine

B e o g r a d

ZAPISNIK

15. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 26. JANUARA 2023. GODINE

Sednica je počela u 11,00 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica, Miroslav Kondić, Svetlana Milijić, Nikola Radosavljević, Aleksandra Tomić, Tijana Davidovac, Dušan Bajatović, Vladimir Obradović, Miroslav Aleksić, Nenad Mitrović, Bojana Bukumirović, Vojislav Vujić i Rozalija Ekres.

Sednici je prisustvovao zamenik člana Odbora: Zoran Stojanović (zamenik Veroljuba Stevanovića).

Sednici nisu prisustvovali članovi Odbora: Nebojša Zelenović i Dragan M. Marković, niti njihovi zamenici.

Sednici su prisustvovali i narodni poslanici: Tamara Milenković-Kerković i Srđan Milivojević.

Sednici je prisustvovao i Dragan Babić, iz Uprave za javni dug.

Na predlog predsednika, Odbor je većinom glasova (14 glasova za, 1 član Odbora nije glasao) utvrdio sledeći

D n e v n i r e d :

1. Razmatranje Predloga zakona o regulisanju obaveza Republike Srbije prema Međunarodnom monetarnom fondu na osnovu korišćenja sredstava stendbaj aranžmana (Stand-by Arrangement) odobrenih Republici Srbiji odlukom Odbora izvršnih direktora Međunarodnog monetarnog fonda od 19. decembra 2022. godine, koji je podnela Vlada (broj 011-2879/22 od 23. decembra 2022. godine), u načelu;

2. Razmatranje Predloga zakona o davanju garancije Republike Srbije u korist UniCredit Bank Srbija a.d. Beograd, NLB Komercijalne banke A.D. Beograd i AIK banke a.d. Beograd po zaduženju Javnog preduzeća „Srbijagas“ Novi Sad, koji je podnela Vlada (broj 011-2963/22 od 30. decembra 2022. godine), u načelu;

3. Razmatranje Predloga zakona o potvrđivanju Ugovora o garanciji (Obnova teretnog voznog parka Srbije) između Republike Srbije i Evropske banke za obnovu i razvoj, koji je podnela Vlada (broj 011-2809/22 od 16. decembra 2022. godine).

Predsednik je predložio a Odbor je većinom glasova (13 glasova za, 1 protiv, 1 član Odbora nije glasao) prihvatio predlog da se radi efikasnijeg rada Odbora, o svim tačkama dnevnog reda obavi zajednički načelni i jedinstveni pretres, u skladu sa članom 76. Poslovnika NS, s tim da će se izjašnjavati o svakoj tački pojedinačno.

Pre prelaska na rad po utvrđenim tačkama dnevnog reda, Odbor je većinom glasova (14 glasova za, 1 uzdržan), bez primedbi, usvojio zapisnik sa 14. sednice.

**1-3. TAČKA DNEVNOG REDA: Razmatranje Predloga zakona o regulisanju obaveza Republike Srbije prema Međunarodnom monetarnom fondu na osnovu korišćenja sredstava stendbaj aranžmana (Stand-by Arrangement) odobrenih Republici Srbiji odlukom Odbora izvršnih direktora Međunarodnog monetarnog fonda od 19. decembra 2022. godine,; Predloga zakona o davanju garancije Republike Srbije u korist UniCredit Bank Srbija a.d. Beograd, NLB Komercijalne banke A.D. Beograd i AIK banke a.d. Beograd po zaduženju Javnog preduzeća „Srbijagas“ Novi Sad i Predloga zakona o potvrđivanju Ugovora o garanciji (Obnova teretnog voznog parka Srbije) između Republike Srbije i Evropske banke za obnovu i razvoj**

Dragan Babić, iz Uprave za javni dug je ukratko obrazložio tri Predloga zakona.

Kada je u pitanju prva tačka podsetio je da je Odbor izvršnih direktora MMF-a u junu 2021. godine odobrio Srbiji makroekonomski program i program strukturnih reformi za period od juna 2021. do kraja 2023. godine. Svrha programa je očuvanje makroekonomske i finansijske stabilnosti. Aranžman je u iznosu od 1 898,92 miliona SPV (specijalnih prava vučenja).

Što se tiče davanja garancije na zaduživanje JP „Srbijagas“, u pitanju je zaduživanje za finansiranje tekuće likvidnosti u iznosu od 105 miliona evra i garancija je uslovljena ugovorom od strane zajmodavca. Takođe, predviđena je i Zakonom o budžetu za 2022. godinu.

Treća tačka dnevnog reda odnosi se na davanje garancije Evropskoj banci za obnovu i razvoj (EBRD) po osnovu obnove teretnog voznog parka Srbije. EBRD je u novembru 2022. odobrila zajam u iznosu od 43 miliona evra AD „Srbija kargo“, namenjen za obnovu voznog parka.

U diskusiji su učestvovali: Miroslav Aleksić, Vladimir Obradović, Nenad Mitrović, Aleksandra Tomić, Srđan Milivojević, Veroljub Arsić, Tamara Milenković-Kerković i Dušan Bajatović.

Od 12,00 časova zbog obaveza predsednika Veroljuba Arsića, sednicom je predsedavao Dušan Bajatović, zamenik predsednika.

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, većinom glasova (9 za, 5 protiv), odlučio da predloži Narodnoj skupštini da prihvati Predlog zakona o regulisanju obaveza Republike Srbije prema Međunarodnom monetarnom fondu na osnovu korišćenja sredstava stendbaj aranžmana (Stand-by Arrangement) odobrenih Republici Srbiji odlukom Odbora izvršnih direktora Međunarodnog monetarnog fonda od 19. decembra 2022. godine, u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, većinom glasova (9 za, 5 protiv), odlučio da predloži Narodnoj skupštini da prihvati Predlog zakona o davanju garancije Republike Srbije u korist UniCredit Bank Srbija a.d. Beograd, NLB Komercijalne banke A.D. Beograd i AIK banke a.d. Beograd po zaduženju Javnog preduzeća „Srbijagas“ Novi Sad, u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**TREĆA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, većinom glasova (9 za, 5 protiv), odlučio da predloži Narodnoj skupštini da prihvati Predlog zakona o potvrđivanju Ugovora o garanciji (Obnova teretnog voznog parka Srbije) između Republike Srbije i Evropske banke za obnovu i razvoj.

Za izvestioca Odbora na sednici Narodne skupštine određen je Veroljub Arsić, predsednik Odbora.

Sednica je završena u 12,25 časova.

Sednica je tonski snimana.

SEKRETAR PREDSEDNIK

Tijana Ignjatović Veroljub Arsić